**Folkebevegelsen mot norsk medlemskap i Fellesmarkedet** var en organisasjon mot norsk EF-medlemskap, aktiv før folkeavstemningen i 1972. I dagligtale ble navnet **Folkebevegelsen mot EEC** eller rett og slett **Folkebevegelsen** benyttet.

Folkebevegelsen ble stiftet 28. august 1970. Den vokste i størrelse og aktivitet fram til folkeavstemning to år senere, da et flertall sa nei til medlemskap. Folkebevegelsen hadde da 130 000 medlemmer. Organisasjonen trappet ned etter avstemningen, og ble formelt oppløst i 1977.

Bakgrunnen
----------

Da spørsmålet om norsk medlemskap i EEC ble satt på dagsordenen først på 1960-tallet ble det dannet flere grupperinger som med ulikt utgangspunkt mente Norge ikke var tjent med en slik EEC-tilknytning. *Aksjon mot medlemskap i Fellesmarkedet – de 143* var en gruppe med utgangspunkt i venstresiden i arbeiderbevegelsen. *Opplysningsutvalget av 1962* hadde sin basis i bondeorganisasjonene. En aktiv organisasjon var også *Bergensutvalget mot EEC*.

Da president de Gaulle i Frankrike i 1963 la ned veto mot britisk medlemskap ble også norsk medlemskap uaktuelt. Men da hadde de ulike norske motstandergruppene alt avtalt å treffes for å forsøke å samordne arbeidet. Et møte ble avhold, og det ble nedsatt en beredskapsgruppe i tilfelle spørsmålet igjen skulle komme på dagsordenen i Norge.

Denne gruppen møttes i januar 1970, og tok dette året initiativ til opprettelsen av den nye Folkebevegelsen.

Organiseringen
--------------

Plakat med politisk vitsetegning av Hans Normann Dahl for Folkebevegelsen mot norsk medlemskap i EEC, til folkeavstemningen om EF i 1972 Plakat: Riksarkivet 
I juni 1970 vedtok Stortinget å sende søknad om medlemskap i EF, – som nå var det nye navnet på EEC. 28. august ble derfor *Folkebevegelsen mot norsk medlemskap i Fellesmarkedet* dannet.

Formannen i Folkebevegelsen ble Hans Borgen, en mann med en sterk posisjon i landbrukets organisasjoner. Nestformann ble Ragnar Kalheim, med bakgrunn fra Akers mekaniske verksted. Han var fellestillitsmann i Akerkonsernet, og en kjent profil innen fagbevegelsen. Arne Haugestad ble daglig leder, og i stor grad organisasjonens ansikt utad.

Ved opprettelsen speilet navnet «Folkebevegelsen» mer et ønske enn en realitet. Da utgjorde organisasjonen stort sett en allianse mellom samfunnstopper på ulike arenaer, først og fremst innen landbruksorganisasjonene og fagbevegelsen. Folkebevegelsen lyktes imidlertid i å bli en medlemsorganisasjon med rask vekst og stor aktivitet.

For EF-motstanden ble Folkebevegelsen den brede, samlende organisasjonen. Men motstanden manifesterte seg også utenfor organisasjonen. Nei-siden i Arbeiderpartiet og AUF dannet Arbeiderbevegelsens informasjonskomité mot norsk medlemskap i EF, AIK. På ytterste venstre tok man initiativ til Arbeiderkomiteen mot EEC og dyrtid, AKMED.

130 000 medlemmer
-----------------

Det var bare to år fra Folkebevegelsen ble opprettet i august 1970 fram til folkeavstemningen i september 1972. Likevel vokste medlemsarkivet til mer enn 110 000 navn. Og medlemmene fortsatte å strømme inn, lokalt og sentralt, slik at Folkebevegelsen i ettertid oppsummerte 130 000 medlemmer i alt.

På det meste hadde organisasjonen 510 lokallag, 37 distriktskontorer og 120 ansatte. Folkebevegelsens avis *EEC-nytt* kom ut med 15 nummer. Opplaget passerte 900 000 eksemplarer, det samlede opplaget var nærmere 14 millioner. Folkebevegelsens totale utgifter er anslått til om lag 10 millioner. Etter hvert ble store summer samlet inn fra medlemmer og sympatisører, men spesielt i begynnelsen var støtte og bevilgninger fra landbruksorganisasjonene avgjørende.

Se også
-------

* Den danske Folkebevægelsen mod EU

Kilder
------

* PaxLeksikon, bind 2, Oslo, 1979.
* Store norske leksikon, Kunnskapsforlaget, Oslo, 1979.
* Dag Seierstad: *Kampen mot EU i Norge fra 1962 til i dag, 2006*. Oppsummering tilgjengelig på Nei til EUs nettsider.

Eksterne lenker
---------------

* Nei til EUs nettsider
* Dag Seierstads oppsummering på Nei Til EUs nettsider
* [plakat: Med folkebevegelsen mot EEC]

| * v
* d
* r
Norge og EU |
| --- |
| Generelt | 
* EØS-avtalen
* Europautredningen
* EØS-midlene

 |
| Organer | 
* EØS-rådet
* EØS-komiteen
* Parlamentarikerkomiteen for EØS
* Den konsultative komité for EØS
* EFTAs overvåkningsorgan (ESA)
* EFTA-domstolen
* Norges delegasjon til Den europeiske union
* Den europeiske unions delegasjon til Norge

 |
| EU-byråer Norge deltar i: | 

|  |  |
| --- | --- |
| Arbeidsliv | 
* Det europeiske institutt til forbedring av leve- og arbeidsvilkår
* Det europeiske arbeidsmiljøorganet

 |
| Finans | 
* Den europeiske tilsynsmyndighet for forsikring og tjenestepensjon
* Den europeiske verdipapir- og markedstilsynsmyndighet
* Den europeiske banktilsynsmyndighet

 |
| Forsvar og sikkerhet | 
* Det europeiske forsvarsbyrå
* Det europeiske satellittsenter
* EUMAM Ukraine

 |
| Helse | 
* Den europeiske myndighet for næringsmiddeltrygghet
* Det europeiske overvåkningssenter for narkotika og narkotikamisbruk
* Det europeiske smittevernbyrået
* Det europeiske legemiddelbyrå

 |
| Informasjonssamfunnet | 
* Det europeiske byrået for nettverks- og informasjonssikkerhet

 |
| Innovasjon og teknologi | 
* Det europeiske instituttet for innovasjon og teknologi
* Det europeiske GNSS-byrået
* BEREC-kontoret
* Eu-LISA

 |
| Justis | 
* EUs politiakademi
* Europol
* Frontex
* Eurojust
* Det europeiske støttekontoret på asylfeltet

 |
| Miljø | 
* Det europeiske miljøbyrået
* Det europeiske kjemikaliebyrå

 |
| Samferdsel | 
* Det europeiske sjøsikkerhetsbyrå
* Det europeiske luftfartssikkerhetsbyrå
* EUs jernbanebyrå

 |
| Utdanning og opplæring | 
* Det europeiske senter for utvikling av yrkesrettet opplæring

 |
| Forvaltningsbyråer | 
* Forvaltningsbyrået for små- og mellomstore bedrifter
* Forvaltningsbyrået for utdanning, audiovisuelle medier og kultur
* Forvaltningsbyrået for helse og forbrukere
* Forvaltningsbyrået for forskning
* Det europeiske forskningsråd

 |

 |
| Avstemninger | 
* Folkeavstemningen om Norges tilslutning til EF 1972
* Folkeavstemningen om Norges tilslutning til EU 1994

 |
| Organisasjoner imot norsk medlemskap | 

|  |  |
| --- | --- |
| Nåværende | 
* Nei til EU
* Ungdom mot EU

 |
| Tidligere | 
* Folkebevegelsen mot norsk medlemskap i EEC
* Arbeiderkomiteen mot EEC og dyrtid
* Arbeiderbevegelsens informasjonskomité mot norsk medlemskap i EF
* Sosialdemokrater mot EU

 |

 |
| Organisasjoner for norsk medlemskap | 

|  |  |
| --- | --- |
| Nåværende | 
* Europabevegelsen i Norge
* Europeisk Ungdom
* Radikalt Europa

 |
| Tidligere | 
* Ja til EF
* Fra Nei til Ja
* Kysten inn i EU

 |

 |

|  |  |
| --- | --- |
| Oppslagsverk/autoritetsdata | Store norske leksikon
 |